cyanic-selkie/wikianc huggingface dataset:
Ալյարքի
Ալյարքի, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։ Գտնվում է Հագարի գետի աջ վտակ Մունջուղ գետակի ձախ կողմում՝ բարձրադիր վայրում ։
Ծանոթագրություններ
Կատեգորիա:Արևելյան Հայաստանի գյուղեր
Նիկոլսկ (գյուղ, Տատիշլինսկի շրջան)
Նիկոլսկ (Никольск, Никольск), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 26 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
Աստղիկի մեհյան (Արտամետ)
Աստղիկի մեհյան, հին հայկական հեթանոսական մեհյան նվիրված սիրո աստվածուհի Աստղիկին Մեծ Հայքի Վասպուրական նահանգի Տոսպ գավառի Արտամետ ավանում ։
Ծանոթագրություններ
Կատեգորիա:Հայկական հեթանոսական տաճարներ
Կողեսի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Կողես գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 54 հուշարձան (20 միավոր)։
Բուրմակինո (այլ կիրառումներ)
Բուրմակինո, կարող է վերաբերել՝
Մայիսի 11
Մայիսի 11, տարվա 131-րդ (նահանջ տարիներին՝ 132-րդ) օրն է։
Ալեքսանդր Գրիսենկո
Ալեքսանդր Իվանովիչ Գրիսենկո (Александр Иванович Грисенко, ), Խորհրդային բանակի գնդապետ, Ռուսաստանի քաղաքացիական, Ճապոնա-չինական և Երկրորդ համաշխարհային պատերազմների մասնակից, օդաչու, որը կրկնել է Ալեքսեյ Մարեսևի քաջագործությունը։
Կենսագրություն
Ալեքսանդր Գրիսենկոն ծնվել է 1904 թվականին Դոնի Ռոստովում՝ բանվորական ընտանիքում։ 1919 թվականին ընդունվել է բոլշևիկների կուսակցություն։ 1920 թվականին Գրիսենկոն ծառայության է գնացել ԲԳԿՀ-ում։ Մասնակցել է Քաղաքացիական պատերազմի մարտերին, որի ավարտից հետո զորացրվել է։ Վերադարձել է Դոնի Ռոստով, որտեղ դարձել է կոմերիտական ակտիվ գործիչ ։
1934 թվականին Գրիսենկոն կրկին զորակոչվել է բանակ։ Ավարտել է օդաչվական ուսումնարանը։ Մասնակցել է ճապոնա-չինական պատերազմի մարտերին, խփել է թշնամական չորս ինքնաթիռ, որի համար պարգևատրվել է Կարմիր դրոշի շքանշանով։ 1941 թվականին Գրիսենկոն նշանակվել է 2-րդ կործանիչ ավիագնդի հրամանատար ։
1941 թվականի հունիսի 22-ից եղել է Երկրորդ համաշխարհային պատերազմի Արևելյան ռազմաճակատում։ Մասնակցել է Ստալինգրադի ճակատամարտին։ 1942 թվականի օգոստոսի 8-ին օդային, մարտում Գրիսենկոյի ինքնաթիռը խփել են, իսկ օդաչուն ծանր վնասվածք է ստացել։ 1943 թվականի մայիսին Գրիսենկոն վերադարձել է ռազմաճակատ, թռչել է «Bell P-39 Airacobra» ինքնաթիռով՝ լինելով 2-րդ կործանիչ ավիադիվիզիայի հրամանատար, որը հետագայում վերահիմնադրվել էր 23-րդ գվարդիական կործանիչ ավիադիվիզիայի, իսկ հետո եղել է 16-րդ գվարդիական կործանիչ ավիադիվիզիայի հրամանատար։ Մինչև 1944 թվականի մարտը նա արդեն իրականացրել էր 60 մարտական թռիչք, մասնակցել էր 27 օդային մարտերի՝ անձամբ խփելով 4 թշնամական ինքնաթիռ ։
Պատերազմի ավարտից հետո Գրիսենկոն եղել է Խարկովի օդաչուների մարտական օդաչվական ուսումնարանի հրամանատար։ 1948 թվականի Աշխաբադի երկրաշարժի ժամանակ մնացել է ավերակների տակ և ստացած վնասվածքներից պատճառով ստիպված է եղել պաշտոնաթող լինել։ Ապրել է Դոնի Ռոստովում։ Մահացել է 1969 թվականին ։
Հիշատակ
Նրա անունով անվանված է Դոնի Ռոստովի փողոցների մեկը ։
Արեգնու դաշտ
Արեգնու դաշտ, դաշտ ներքին Բասենում, Արմըտլու գյուղի մոտ, Արեգի լեռան հյուսիսային կողմում ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Էրզրումի մարզի հարթավայրեր
«Հարավային մշակույթներ» այգի
«Հարավային մշակույթներ» այգի (Парк «Южные культуры»), գտնվում է Ռուսաստանի Կրասնոդարի երկրամասի Սոչի քաղաքի Ադլերի շրջանում՝ Մզիմտա գետի ձախ ափից ոչ հեռու։ Կազմավորվել է 1910 թվականին այգեգործ-դեկորատոր Ա. Է. Ռեգելի նախագծով։
Պատմություն
Այգին հիմնադրվել է գեներալ Դանիել Վասիլևիչ Դրաչևսկին իր «Случайное» կալվածքի 11 հեկտար տարածքում 1910-1911 թթ. տաղանդավոր լանդշաֆտային ճարտարապետ Ա. Ռեգեկի նախագծով։ Ճարտարապետը, կանոնավոր տարրեր ներառելով, օգտագործել է ընդարձակ զբոսայգու լանդշաֆտային ոճը, ինչը տարածված ուղղություն էր 19-20-րդ դդ. սկզբին լանդշաֆտային արվեստում։ Այգին տնկվում էր ոչ թե տան մոտ, այլ նրանից հեռու, զբոսայգու խորքում։
Այգու կոմպոզիցիոն կարևոր տարրերից մեկը ճանապարհների և ուղիների ցանցն է։ Այգու հիմնական մուտքի վերին մասում գրեթե ուղիղ ճանապարհ է, մյուսը սկսվում է բակային կողմից։ Երկուսն էլ միավորվում են կենտրոնական ճեմուղում՝ ուղղորդելով դեպի ներքևի մաս։ Ներքևում աստիճանները տանում են դեպի հիմնական ուղի, որը տանում է դեպի ծով և լճակը։
Փոքր ճանապարհներն այգին բաժանում են մեծ ու փոքր ծաղկաթմբերի։ Ծաղկաթմբերում կան տնկիների տարբեր կոմպոզիցիաներ։ Կան փշատերև ծառեր (եղևնի, մայրի, սոճի, նոճի, կրիպտոմերիա ճապոնական և այլն) և սաղարթավոր ծառեր (մագնոլիա, մրտավարդիներ, կամֆորայի ծառեր, ազնվական դափնիներ, սոսիներ և այլն)։
Բաց հրապարակները դարձել են արժեքավոր եզակի ծառեր և թփեր տնկելու վայր (կապույտ, մեքսիկական եղևնի, մայրի ատլասյան, գետնանոճի Լավսոնի, արևային նոճի, կամելիա և այլն)։ Այգում էկզոտիկ անկյուններ են ստեղծում բամբուկի, արմավենիների, պամպասյան թփերը։
Ակնհայտ է, որ Ադլերում Դրաչևսկու այգին Ա. Ռիգելը ստեղծել է հեռակա կարգով։ Նրա փոխարեն գործերը ղեկավարել է այգեգործ Ռ. Սկրիվանեկը։ Նա Սոչիի բնակիչ էր, 20-րդ դարի սկզբին եղել է Սոչիի այգիների և գյուղատնտեսության կայանի պետի օգնական։
1920 թվականից այգին հանդիսանում էր «Պատահական» ֆերմերային տնտեսության մի մասը, 1929 թվականին պետական տնտեսությունը և այգին կոչվեցին «Հարավային մշակույթներ»։
1936 թվականից մինչև 1939 թվականն Արևելքի երկրներից պրոֆեսոր Դ. Արցիբաշևի կողմից բերվեցին դեկորատիվ բույսեր, որոնցից մեծ մասը տնկվեցին հարավային շրջաններում։ Արդյունքում, այստեղ կենտրոնացվեցին ԽՍՀՄ-ում դեկորատիվ բուսատեսակների ամենամեծ և եզակի հավաքածուն, ճապոնական բալենին, ճապոնական մատնաձև թխկին, ճապոնական կամելիան, հիբրիդային ալպյան վարդը, բռնչենին և այլ դեկորատիվ ծառատեսակներ։ Այս ծառատեսակները օգտագործվեցին սևծովյան ափամերձ տարածքների այգիների  դեկորատիվ բուսական աշխարհի բազմազանությունը մեծացնելու համար։
Վերջին մասսայական տնկումներն այգում իրականացվեցին 1950 թվականին, երբ այստեղ ի հայտ եկան էվկալիպտային ծառուղիներ։ Հետխորհրդային ժամանակահատվածում այգին անխնամ էր թողնվել, որի պատճառով էլ այստեղ առաջացել էր էվկալիպտների ինքնացանքսի եզակի իրավիճակ։ 2-ից 3 տարեկան ծառատեսակները հազիվ են աճում մոշի մացառուտներում, իսկ էվկալիպտների միջավայրում դրանք ավելի նպաստավոր պայմաններում են գտնվում և նորմալ են աճում։ Երկար ժամանակ «Հարավային մշակույթի» այգին գտնվում էր անմխիթար վիճակում, խախտվել էր այգու կառուցվածքային ամբողջականությունը, ստորերկրյա ջրերի բարձր մակարդակը դանդաղեցնում էր էկզոտիկ բուսատեսակների աճը, դրանք ժամկետից շուտ ծերանում էին և շարքից դուրս գալիս։ «Հարավային մշակույթի» պուրակը մեծապես տուժել է տարերային աղետներից, նրա տարածքով    1980-ականների վերջին  և   2000-ականների սկզբին անցած  մրրկահողմերից ։ Չնայած նշանավոր պուրակի վիճակին 2008 թվականին այնտեղ այցելել են 10000 մարդ։
2008 թվականի նոյեմբերին սկսվեց «Հարավային մշակույթ» պուրակի վերակառուցումը, որի նախագիծը հաշվարկված էր 1.5 տարվա համար։  Կատարվեց արահետների և ծառուղիների մաքրում ընկած ծառերից ու ինքնացանքսի հետևանքներից, վերակառուցվեց տնկանյութի ջերմոցը, տեղադրվեցին նստարաններ։ Պուրակում տնկվեցին շուրջ 200 խոշոր մագնոլիաներ, նոճիներ,  սոճիներ, դափնեվարդեր, 560 վարդի թփեր,   ավելի քան 750-800 ամառնաբույսեր։ Վերակառուցումն իրականացվեց Ա. Ռեգելի նախագծին խստորեն համապատասխան ։
Սակայն նույնիսկ կատարված զգալի աշխատանքները չօգնեցին պուրակին գոյատևել և մի քանի տարի անց վիճակն ավելի վատացավ։    Երկու տարի աշխատողներին աշխատավարձ չվճարեցին, որի պատճառով էլ նրանք հացադուլ հայտարարեցին։ Սկանդալը հասավ մինչև Մոսկվա և միայն դրանից հետո  «Հարավային մշակույթին» անհրաժեշտ ուշադրություն դարձվեց, մարվեցին բոլոր պարտքերը և տեղափոխեցին Սոչիի ազգային պուրակի տրամադրության ներքո։ 2016 թվականին պուրակը երկրորդ ծնունդը ապրեց, ոչ թե փաստաթղթով, այլ իրական կյանքում։ Այստեղ իրականացվեց իսկապես խոշորամասշտաբ վերակառուցում ։
Արտաքին հղումներ
Կատեգորիա:Սոչիի այգիներ ու զբոսայգիներ Կատեգորիա:Ռուսաստանի դենդրոպարկեր Կատեգորիա:Ռուսաստանի բուսաբանական այգիներ
Ֆարադեյի օրենքներ
Ֆարադեյի օրենքներ, էլեկտրոլիզի քանակական օրենքներ, որոնք արտահայտում են էլեկտրոլիտով անցած էլեկտրականության քանակի և էլեկտրոդների վրա անջատված նյութերի զանգվածի ու քիմիական բնույթի միջև կապը։
Կա Ֆարադեյի 2 օրենք.
Ֆարադեյի I օրենք
Ֆարադեյի I օրենքը հետևյալն է․ անջատված նյութերի m զանգվածները համեմատական են էլեկտրոլիտով անցած q էլեկտրականության քանակին, m=kq, որտեղ k-ն տվյալ նյութի էլեկտրաքիմիական համարժեքն է։
Ֆարադեյի II օրենք
Ֆարադեյի II օրենքը հետևալն է. էլեկտրոլիտով միևնույն քանակությամբ էլեկտրականություն անցնելու հետևանքով անջատված տարբեր նյութերի զանգվածները համեմատական են այդ նյութերի քիմիական համարժեքներին (A)։ K=A/F, որտեղ F-ը Ֆարադեյի թիվն է։
Ֆարադեյի օրենքները մաթեմատիկորեն կարելի է ներկայացնել մեկ հավասարման տեսքով․ m= (A/F)q։ Որոշ դեպքերում դիտվող շեղումները Ֆարադեյի օրենքներից կարող են կապված լինել հաշվի չառնված կողմնակի էլեկտրաքիմիական ռեակցիաների կամ մասնակի էլեկտրոնային հաղորդականության հետ։
Բուրցևո (այլ կիրառումներ)
Բուրցևո, կարող է վերաբերել՝
Բրիլևո (այլ կիրառումներ)
Բրիլևո, կարող է վերաբերել՝
Արպեջիոնե
Արպեջիոնե (անգլերեն, ֆրանսերեն, գերմաներեն՝ Arpeggione), լարային երաժշտական գործիք, որը լարված է ինչպես կիթառը, բայց նվագվում է ինչպես թավջութակը՝ աղեղով և գետնին հենած։
Ժամանակակից կոմպոզիտորները ցանկանում են որքան հնարավոր է շատ կարևորություն տալ այս գործիքին։
Արտաքին հղումներ
Կատեգորիա:Լարային երաժշտական գործիքներ
Աստղիկի մեհյան (Աշտիշատ)
Աստղիկի մեհյան, հին հայկական հեթանոսական մեհյան նվիրված սիրո աստվածուհի Աստղիկին Մեծ Հայքի Տուրուբերան նահանգի Տարոն գավառի Աշտիշատ ավանում։ Քանի որ Աստղիկը Վահագնի հարսնացուն էր, տաճարը կոչվում էր նաև Վահագնի սենյակ։ Արևմտյան մասը քրիստոնեական եկեղեցու է վերածվել 4-րդ դարում ։
Ծանոթագրություններ
Կատեգորիա:Հայկական հեթանոսական տաճարներ
ՄԱԿ-ի շրջակա միջավայրի ծրագիր
Շրջակա միջավայրի վերաբերյալ ՄԱԿ-ի ծրագիր կամ UNEP(UNEP, United Nations Environment Programme), ՄԱԿ-ի համակարգում ստեղծված ծրագիր է, որը նպաստում է հասարակական մակարդակով բնության պահպանման կոորդինացմանը։ Ծրագիրը հիմնված է ՄԱԿ-ի Գլխավոր Ասամբլեայի 1972 թ. դեկտեմբերի 15-ի №2997 բանաձևի վրա(A/RES/2997 (XXVII): UNEP-ի հիմնական նպատակը շրջակա միջավայրի պահպանությանն ու բարելավմանն ուղղված միջոցառումների իրականացումն է՝ ի բարօրություն ներկա և հաջորդ սերունդների։ Ծրագրի նշանաբանն է. «Շրջակա միջավայրը զարգացման հետաքրքրություն-ներում»։ UNEP-ի կենտրոնական գրասենյակը գտնվում է Քենիայի Նայրոբի քաղաքում։ UNEP-ը ունի նաև վեց խոշոր տարածաշրջանային կենտրոններ, ինչպես նաև գրասենյակներ բազմաթիվ երկրներում։ UNEP-ը պատասխանատու է գլոբալ և տարածաշրջանային մակարդակներով էկոլոգիական խնդիրների լուծման համար։ UNEP-ի գործունեությունը ներառում է Երկրի մթնոլորտին, ջրային և վերգետնյա էկոհամակարգերին վերաբերող բազմաբնույթ նախագծեր։ Բացի այդ UNEP-ը նշանակալի դեր ունի էկոլոգիային և շրջակա միջավայրի պահպանությանն ուղղված միջազգային կոնվենցիների զարգացման գործում։ UNEP-ը հաճախ համագործակցում է տարբեր երկրների կառավարությունների և ոչ կառավարական միջազգային կազմակերպությունների հետ։ UNEP-ը հաճախ ֆինանսավորում է էկոլոգիական տարբեր ծրագրեր և նպաստում դրանց իրականացմանը։ UNEP-ի գործունեության շրջանակների մեջ մտնում է նաև միջազգային համաձայնագրերի և պայմանագրերի մշակումն այնպիսի հարցերի շուրջ, ինչպիսիք են պոտենցիալ վտանգավոր թունաքիմի-կատները, օդի անդրսահմանային աղտոտվածությունը և միջազգային նավարկելի ուղիների աղտոտվածությունը։ 1988 թվականին Համաշխարհային օդերևութաբանական կազմակերպությունը UNEP-ի հետ համատեղ հիմնել են կլիմայի փոփոխության մասնագետների միջկառավարական խումբ(IPCC): UNEP-ը հանդիսանում է նաև Համաշխարհային Էկոլոգիական հիմնադրամի հիմնադիրներից մեկը(GEF): UNEP-ի հովանու ներքո ամեն տարի նշվում է շրջակա միջավայրի համաշխարհային օրը։
Գործադիր տնօրեն
Ներկայումս UNEP –ի գործադիր տնօրենը Ախիմ Շտայնեռն է, ով 2006 թվականին այդ պաշտոնում փոխարինել է նախկին տնօրեն Կլաուս Տոպֆերին։ Դոկտոր Տոպֆերը տնօրենի պաշտոնում ընտրվել է երկու անգամ անընդմեջ՝սկսած 1998 թվականի փետրվարից։ 2006 թվականի մարտի 15-ին ՄԱԿ-ի նախկին պետքարտուղար Քոֆի Անանը բնության պահպանության Համաշխարհային միության նախկին գլխավոր տնօրեն Ախիմ Շտայնեռին նշանակեց UNEP –ի գործադիր տնօրենի պաշտոնում։ Մեկ օր անց ՄԱԿ-ի Գլխավոր Ասամբլեան ընդունեց Անանի առաջարկությունը և հաստատեց Շտայնեռին գործադիր տնօրենի պաշտոնում։ Նշանակումը հետաքրքրությունների բախման հետ կապված առաջացրեց ոչ միանշանակ ռեակցիա, այն բանից հետո, երբ պարզ դարձավ, որ Շտայնեռն է եղել Անանին 500.000 դոլար մրցանակ շնորհած ժյուրիի նախագահը։ Լոնդոնյան մի թերթ հայտարարեց, որ այդ նշանակումը «հետաքրքրությունների բախումից խուսափելու նպատակով առաջադրեց նոր խնդիրներ ՄԱԿ-ի բարձրաստիճան պաշտոնական անձանց նկատմամբ կիրառվող ստանդարտների հարցում»։ Գործադիր տնօրենի պաշտոնը 17 տարիների ընթացքում (1975-1992 թթ.) զբաղեցրել է դոկտոր Մուստաֆա Քեմալ Թոլբան, ում հաջողվել է էկոլոգիայի և շրջակա միջավայրի պահպանության հարցերը դարձնել համընդհանուր քննարկման առարկա և հաջողության հասնել այդ ոլորտում։ Այդ տնօրենի օրոք UNEP-ը հասավ առավելագույն հաջողության՝ 1987 թվականին կնքելով Մոնրեալյան արձանագրությունը՝ ուղղված օզոնային շերտի պաշտպանությանը։ ՄԱԿ-ի Գլխավոր Ասամբլեան 1972 թվականի դեկտեմբերին միաձայն քվեարկեց Մորիս Ստրոնգին UNEP-ի գործադիր տնօրեն նշանակելու համար։ Նա նաև իրականացնում էր շրջակա միջավայրի պաշտպանության միջազգային շարժման մեկնարկը հանդիսացող 1972 թվականին կայացած ՄԱԿ-ի շրջակա միջավայրի կոնֆերենցիայի, ինչպես նաև 1992 թվականին Երկրի գագաթնաժողովում պետքարտուղարի գործառույթները։ Նշանակալից է Ստրոնգի դերը էկոլոգիայի պահպանության գլոբալ շարժման զարգացման գործում։
UNEP –ի միջազգային տարիներ
2007՝ներառյալ 2008 թվականը, ՄԱԿ-ի կողմից հայտարարվեց դելֆինի և ՄԱԿ-ի շրջակա միջավայրի պաշտպանության ծրագրի միջազգային տարի։ Գաղթող տեսակների պահպանության ՄԱԿ-ի կոնվենցիան, դելֆինների պահպանության ACCOBAMS և ASCOBANS մասնագիտացված համաձայնագրերի, ինչպես նաև Կետերի և Դելֆինների պաշտպանության կազմակերպության հետ համատեղ առաջարկեցին 2007 թվականը հայտարարել «դելֆինի տարի»։ Դելֆինի տարվա պաշտոնական հովանավորը Մոնակոյի իշխան Ալբեր II, ով պաշտոնապես բացեց այն 2006 թվականի սեպտեմբերի 17-ին։ Բացի այդ հատուկ հանձնարարությունների գծով դեսպանի դերում հանդես է գալիս երգիչ և The Backstreet Boys խմբի մասնակից Նիկ Կարտեր։ 2009-Բնական մանրաթելերի միջազգային տարի (ՄԱԿ-ի 61/189 բանաձև)։ 2010-կենսաբազ-մազանության միջազգային տարի (ՄԱԿ-ի 61/203 բանաձև)։
Հաշվետվություններ
UNEP–ը հրապարակում է մեծ թվով զեկույցներ, հաշվետվություններ և տեղեկատվական հաղորդաթերթիկներ։ Օրինակ, չորրորդ Գլոբալ Էկոլոգիական Նախաձեռնությունը(ԳԷՆ-4) հանդիսանում է զարգացման և մարդկության բարօրության վերաբերյալ էկոլոգիական հաշվետվության լավ օրինակ և տրամադրում է վերլուծական նյութեր և տեղեկատվություն քաղաքագետների և ողջ հետաքրքրված հանրության համար։ ԳԷՆ-4 հիմնական գաղա-փարներից մեկն է նախազգուշացնել մարդկությանն այն մասին, որ նրանք «չեն ապրում միջոցներին համապատասխան»։ Հաշվետվությունում նշվում է, որ այն այնքան մեծ է, որ գոյատևման համար անհրաժեշտ ռեսուրսների ծավալը գերազանցում է հասանելի ռեսուրսների քանակությունը։ Էկոլոգիական իմպերատիվը (կամ 1 մարդուն մթերքով ապահո-վելու համար անհրաժեշտ հողի քանակությունը) կազմում է 21,9 հեկտար, այն դեպքում, երբ Երկրի կենսաբանական հնարավորությունները 1մարդու հաշվով կազմում են միջինը 15,7 հեկտար։
UNEP-ի բարեփոխումը
Կլիմայի փոփոխության էքսպերտների միջկառավարական խմբի 4-րդ զեկույցի հրապարակումից հետո,2007 թվականի փետրվարին Ֆրանսիայի նախկին նախագահ Ժակ Շիրակի կողմից ընթերցված և ևս 46 երկրի աջակցություն ստացած «գործողությունների անցնելու փարիզյան կոչը», առաջարկում էր փոխարինել UNEP–ը առավել արդյունավետ և ուժեղացված վերահսկողությամբ կազմակերպությամբ՝ Միացյալ Ազգերի Էկոլոգիական Կազմակերպությամբ (UNEO) , որը պետք է զարգանա առողջապահության համաշխարհային կազմակերպության հիման վրա։ 46 աջակից երկրների շարքում էին Եվրամիության երկրնե-րը, բայց չկային ԱՄՆ, Ռուսաստանը, Սաուդյան Արաբիան և Չինաստանը, որոնք արտանետում են առավելագույն քանակությամբ ջերմոցային գազեր։
Հայտնի միջազգային նախագծեր
UNEP–ը հովանավորում է արևային էներգիայի օգտագործման զարգացմանն ուղղված ծրագրերը՝ նկատելի զեղչեր կիրառելով արևային պանելների ձեռքբերման համար, դրանով իսկ նպաստելով սպառողների համար գների նվազմանը և մեծացնելով այդ պանելները ձեռքբերելու ցանկություն ունեցողների թիվը։ Այդպիսի նախագծի ակնառու օրինակը Հնդկաստանում արևային պանելների փոխառությամբ ձեռքբերման ծրագիրն է, որն օգնել է 100.000 մարդու։ Այս ծրագրի հաջողությունը հանգեցրեց նմանօրինակ նախագծերի իրականացման այլ զարգացող երկրներում՝ Թունիս, Մարոկո, Ինդոնեզիա և Մեքսիկա։ UNEP–ը ֆինանսավորում է նաև Մերձավոր Արևելքում ճահճոտ տարածքների պահպանութ-յան նախագծերը։ 2001 թվականին UNEP–ի մասնագետները անցկացրեցին ճահճոտ տարածքների պահպանությանն ուղղված արշավ և հրապարակեցին արբանյակից կատարված լուսանկարները, որոնք ցույց էին տալիս, որ ճահճոտ տարածքների 90%-ն արդեն ոչնչացվել է։UNEP–ի ճահճոտ տարածքների էկոլոգիապես որակյալ կառավարման նպատակով մշակված «Իրաքի ճահճոտ վայրերի էկոլոգիական կառավարման աջակցության» ծրագիրը մեկնարկեց 2004 թվականին։
Սառցադաշտերի հալում
2008 թվականի մարտի 16-ի UNEP –ի հայտարարության համաձայն սառցադաշտերը հալվում են ռեկորդային արագությամբ և դրանցից շատերը կարող են անհետանալ մի քանի տասնամյակ հետո։ 30 տարբեր սառցադաշտերի հետազոտության արդյունքների համաձայն պարզ է դարձել, որ սառցադաշտերի հալումը առավելագույնն է եղել 2006 թվականին։ Համա-ձայն վերջին տեղեկատվության 2006 թվականին սառցադաշտերը կրճատվել են միջինը 4.9 ոտնաչափ։ Առավելագույն փոքրացում արձանագրվել է 2006 թվականին Բրեյդալբլիկկբրեա սառցադաշտում և կազմել է 10.2 ոտնաչափ։ Նախկինում(1980 թվականից մինչև 1999 թվականը) սառցադաշտերըկրճատվում էին տարեկան միջինը մեկ ոտնաչափ, բայց նոր հազարամյակից սկսած կրճատումը ավելացել է տարեկան միջինը 20 մատնաչափ։
Հղումներ
Կատեգորիա:Էկոլոգիական իրավունք Կատեգորիա:Էկոլոգիական կազմակերպություններ Կատեգորիա:Միջկառավարական կազմակերպություններ Կատեգորիա:Բնապահպանական կազմակերպություններ
Բիմբո Օշին
Կենսագրություն
Բիմբո Օշինը ծնվել է 1971 թվականի հուլիսի 24-ին, Նիգերիայի հարավարևմտյան մասում գտնվող Օնդո նահանգի նույնանուն քաղաքում։ Սովորել է Լագոսի համալսարանում, որն ավարտել է՝ ստանալով արվեստների և փիլիսոփայության բակալավրի աստիճան ։ Դերասանական իր կարիերան սկսել է 1996 թվականից, լայն ճանաչում ու համբավ է նվաճել 2012 թվականին նկարահանված «Էլեմոշոյի երեխան» (յորուբա լեզվով՝ «Omo Elemosho») ֆիլմի գլխավոր հերոսուհու կերպարը վարպետորեն ու տպավորիչ կերպով մարմնավորելու շնորհիվ ։
Մրցանակներ
2016 թվականին Բիմբո Օշինն արժանացել է Icon Category Award մրցանակի, որը նրան է հանձնվել Afro-Heritage Broadcasting and Entertainment and Awards մրցանակաբաշխության պարգևների շնորհման հանդիսավոր արարողության ժամանակ ։
Արտաքին հղումներ
Կատեգորիա:Լագոսի համալսարանի շրջանավարտներ
Բրովկինո (այլ կիրառումներ)
Բրովկինո, կարող է վերաբերել՝
Նիկոլսկ (գյուղ, Գագարինսկի շրջան)
Նիկոլսկ (Никольск), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Իգոր Լիսովսկի
Իգոր Լիսովսկի (Игорь Олегович Лисовский, ), խորհրդային գեղասահորդ, հանդես է եկել մենասահքում և զուգասահքում։ Իրինա Վորոբյովայի հետ 1981 թվականին դարձել է աշխարհի չեմպիոն, նույն 1981 թվականին` Եվրոպայի չեմպիոն։ Միջազգային դասի ԽՍՀՄ սպորտի վարպետ։ 90-ականների սկզբներին մեկնել է ԱՄՆ, որտեղ էլ աշխատում է որպես մարզիչ «Creve Coeur Figure Skating Club»-ում ։
Արտաքին հղումներ
Կատեգորիա:Աշխարհի չեմպիոններ Կատեգորիա:ԽՍՀՄ միջազգային կարգի սպորտի վարպետներ
Կոնեցպոլ (գյուղ, Պերվոմայսկի շրջան)
Կոնեցպոլ (Кінецьпіль), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1634 թվականին։
2001 թվականի տվյալներով Կոնեցպոլ գյուղում բնակվում էր 3 518 մարդ։ Բնակավայրը զբաղեցնում է 30 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1634 թվականին հիմնադրված բնակավայրեր
(7285) Սեգեվայս
(7285) Սեգեվայս (Seggewiss), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,575176 ա. մ., առավելագույնը մոտենում է 2,0771 ա. մ. հեռավորության վրա և հեռանում 3,0732 ա. մ. ։ Արեգակի շուրջ մեկ ամբողջական պտույտ է կատարում 1509,42 երկրային օրվա ընթացքում, իր ուղեծրով շարժվելով միջինում 0,238503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,03° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալսու (Ֆրանսիա)
Ալսու (Halsou), կոմունա Ֆրանսիայում, որը գտնվում է Ակվիտանիա շրջանում, Ատլանտյան Պիրենեյ դեպարտամենտում։ Մտնում է Յուստարից Բաիգյուրա է Մոնդարրեն կանտոնի կազմի մեջ։ Հանդիսանում է Բայոն շրջանը։
Ֆելիքս Մովսիսյան
Ֆելիքս Վազգենի Մովսիսյան, հայ պատմաբան, պատմական գիտությունների դոկտոր, պրոֆեսոր։
Ալսու (Ֆրանսիա)
Համայնքի INSEE կոդ՝ 64255։
Ֆելիքս Մովսիսյան
Կենսագրություն
Ֆելիքս Մովսիսյանը ծնվել է 1952 թվականի հունիսի 16-ին՝ Կիրովական (այժմ՝ Վանաձոր) քաղաքում։ 1969 թվականին ավարտել է Վանաձորի Ստեփան Շահումյանի անվան թիվ 6 միջնակարգ դպրոցը։ 1970 թվականին ընդունվել է Կիրովականի պետական մանկավարժական ինստիտուտի պատմության ֆակուլտետը։
Ալսու (Ֆրանսիա)
Աշխարհագրություն
Կոմունան գտնվում է Փարիզից հարավ-արևմուտք 680 կմ հեռավորության վրա, Բորդոյից հարավ-արևմուտք 180 կմ, իսկ Պոյից արևմուտք`90 կմ ։
Ֆելիքս Մովսիսյան
Կենսագրություն
1974 թվականի սեպտեմբերին ընտրվել է Վանաձորի մանկավարժական ինստիտուտի ԼԿԵՄ կոմիտեի առաջին քարտուղար և միաժամանակ դասախոսել բուհում։ 1975 թվականի դեկտեմբերին ընտրվել է ՀԼԿԵՄ Կիրովականի քաղկոմի քարտուղար։ 1976 թվականի օգոստոսին գործուղվել է Մոսկվա, որտեղ սովորել է ՀամԼԿԵՄ Կենտկոմին կից բարձրագույն կոմերիտական դպրոցում, որն ավարտելուց հետո ստացել է բարձրագույն քաղաքական կրթություն։ 1978 թվականի ապրիլից մինչև 1979 թվականի օգոստոսը աշխատել է ՀԼԿԵՄ Կենտկոմի պրոպագանդայի և ագիտացիայի բաժնում։ 1979 թվականի օգոստոսին ընտրվել է ՀԼԿԵՄ Կիրովականի քաղկոմի երկրորդ քարտուղար, 1980 թվականի դեկտեմբերին՝ առաջին քարտուղար։ 1982 թվականի հունվարին տեղափոխվել է կուսակցական աշխատանքի ՀԿԿ Կիրովականի քաղկոմում, 1982-1985 թվականներին եղել է քաղկոմի պրոպագանդայի և ագիտացիայի բաժնի վարիչի տեղակալ, այնուհետև՝ կուսակցական-կազմակերպական բաժնի վարիչի տեղակալ։ 1987 թվականին ընտրվել է ՀԿԿ Կիրովականի քաղկոմին առընթեր կուսակցական հանձնաժողովի նախագահ։ Կոմերիտական և կուսակցական աշխատանք կատարելու տարիներին ընտրվել է ՀԼԿԵՄ Կենտկոմի անդամ, ՀԼԿԵՄ 28-րդ և 29-րդ համագումարների պատգամավոր, ՀԿԿ Կիրովականի քաղկոմի բյուրոյի անդամ, ՀԿԿ 27-րդ համագումարի պատգամավոր։ 1980-1995 թվականներին ընտրվել է Կիրովականի քաղաքային խորհրդի մի քանի գումարումների պատգամավոր ։
Ալսու (Ֆրանսիա)
Կլիմա
Կլիման տաք օվկիանոսային է ։ Ձմեռը մեղմ է, հունվարի միջին ջերմաստիճանը +5°С -ից մինչև +13°С է, −10 °C-ից ցածր հազվադեպ է լինում։ Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանը ամռան  20-30 °C  է, իսկ 35 °C-ից բարձր հազվադեպ է լինում։ Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։
Ֆելիքս Մովսիսյան
Կենսագրություն
1991-1993 թվականներին աշխատել է «Բազում» արտադրական միավորման գլխավոր տնօրենի տեղակալ։ 1996 թվականի մայիսին ընտրվել է Վանաձորի քաղաքային խորհրդի գործկոմի քարտուղար։ Նույն թվականի հոկտեմբերին նշանակվել է Վանաձոր համայնքի ղեկավարի աշխատակազմի քարտուղար և այդ պաշտոնում աշխատել մինչև 1999 թվականի նոյեմբեր։ 1993 թվականի սեպտեմբերից դասավանդում է Վանաձորի Հովհաննես Թումանյանի անվան պետական մանկավարժական ինստիտուտի պատմության ամբիոնում։ 2010 թվականի փետրվարից Վանաձորի պետական համալսարանի պատմության ամբիոնի վարիչն է։
Ալսու (Ֆրանսիա)
Բնակչություն
Համայնքի բնակչությունը 2010 թվականին կազմում էր 502 մարդ։
Ֆելիքս Մովսիսյան
Գիտական գործունեություն
1996 թվականին պաշտպանել է թեկնածուական ատենախոսություն՝ «Հայ հասարակական միտքը 1830-1860-ական թվականների լեհական ազատագրական պայքարի մասին» թեմայով և ստացել պատմական գիտությունների թեկնածուի գիտական աստիճան։ 2002 թվականին նրան շնորհվել է դոցենտի գիտական կոչում։ 2005 թվականին Մովսիսյանը պաշտպանել է դոկտորական ատենախոսություն՝ «XIX դարի առաջին կեսի եվրոպական ազգային-ազատագրական շարժումները և հայ հասարակական միտքը» թեմայով ու ստացել պատմական գիտությունների դոկտորի գիտական աստիճան։ 2007 թվականին Մովսիսյանին շնորհվել է պրոֆեսորի գիտական կոչում։
Աշխատությունները վերաբերում են 19-րդ դարի եվրոպական ու ամերիկյան ազգային-ազատագրական շարժումների արձագանքներին հայ պարբերական մամուլում և հասարակական մտքի պատմության մեջ։
Ալսու (Ֆրանսիա)
Տնտեսություն
2010 թվականի տվյալներով 333 աշխատունակ տարիքի մարդկանցից (15-64 տարեկան) 249-ը տնտեսապես ակտիվ էին, 84-ը անգործ (ակտիվության ցուցանիշը 74,8%, 1999 թվականին եղել է՝ 65,5%)։ 249 աշխատունակ բնակիչներից 231-ը աշխատում էին (121 տղամարդ և 110 կին), անաշխատանք էին 18-ը (9 տղամարդ և 9 կին)։ 84 անգործ մարդկանցից 21-ը աշակերտներ կամ ուսանողներ են, 44-ը թոշակառու, 19-ը չէին աշխատում այլ պատճառներով :.
Ֆելիքս Մովսիսյան
Մրցանակներ
Պարգևատրվել է Վանաձորի մանկավարժական ինստիտուտի ոսկե մեդալով։
Գրականություն
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:Վանաձորի պետական համալսարանի շրջանավարտներ
Ալսու (Ֆրանսիա)
Արտաքին հղումներ
Կատեգորիա:Ֆրանսիայի բնակավայրեր
Մարինա Բերբերյան
Կենսագրությունը
Մարինա Բերբերյանը ծնվել է Երևանում, Հայաստանում։ Նրա մայրը ուկրանիուհի է, հայրը՝ հայ։ 10 տարեկանում նա տեղափոխվել է Միացյալ Նահանգներ և մեծացել Հոլիվուդում։ Բերբերյանը ոճավորում է հայտնի մարդկանց կարմիր գորգի իրադարձությունների համար, ներառելյալ Օսկարի մրցանակաբաշխությունը, Գրեմմին և Պալմ Սթրինգ համաշխարհային ֆիլմերի փառատոնը։ Նա նաև աշխատում է մասնավոր հաճախորդների հետ։ Հայտնի հաճախորդները, որոնց հետ աշխատել է Բերբերյանը, ներառում են Ջիմի Քարտերին, Կլեր Դենսին, Արմենչիկին և Ֆիֆթի Սենթին  ։
Ծանոթագրություններ
Կատեգորիա:Ապրող անձինք
72 մետր
«72 մետր» («72 метра»), 2004 թվականի ռուսական գեղարվեստական ֆիլմ, որը նկարահանել է ռեժիսոր Վլադիմիր Խոտինենկոն։ Սցենարը գրվել է Ալեքսանդր Պոկրովսկու «72 մետր» և «Գնդակահարել» («Расстрелять») ժողովածուների «72 մետր» և այլ պատմվածքների հիման վրա։
Սյուժե
Ռազմածովային նավատորմի սպաներ կապիտան-լեյտենանտ Պյոտր Օռլովն ու Իվան Մուրավյովը ծառայում են «Սլավյանկա» սուզանավում արդեն երկար ժամանակ։ Նախկինում նրանք եղել են լավագույն ընկերներ։ 1986 թվականին միասին ժամանել են Սևաստոպոլ՝ ծառայություն անցնելու համար, հանդիպել են գեղեցկուհի Նելլիին և երկուսն էլ սիրահարվել են նրան առաջին հայացքից։ Նելլին ընտրել է Իվանին, և այդ ժամանակ էլ սպաների ընկերությունը խզվել է։
1992 թվականին Խորհրդային Միության փլուզումից և Սևծովյան նավատորմի բաժանումից հետո «Սլավյանկայի» անձնակազմի մեծ մասը հրաժարվել է ընդունել ուկրաինական երդումը և տեղափոխվել է Հյուսիսային նավատորմ։ Այդ ժամանակից ի վեր կյանքն ու ծառայությունը ընթանում են իրենց հունով։ Եվ ահա տեղի է ունենում հերթական ելքը դեպի ծով՝ պլանային մարտական զորավարժություններ։ Նավի հրամանատար, առաջին կարգի կապիտան Գենադի Յանիչարը հայտարարում է առաջադրանքը՝ ոչնչացնել պայմանական հակառակորդի ֆլագմանական նավը տորպեդային գրոհով և հետապնդումից հեռանալով՝ աննկատ մնալ 24 ժամվա ընթացքում։ Նավում անձնակազմից բացի ներկա է նաև քաղաքացիական բժիշկ Չեռնենկոն։
Ուսումնական կենտրոնում ոչ ոք չգիտի, թե որ ուղղությամբ է շարժվելու սուզանավը։ Եվ ոչ ոք չի ենթադրում, որ զորավարժությունների ժամանակ աղետ տեղի կունենա. պայթյունների ալիքների հետևանքով տեղաշարժվում է Հայրենական մեծ պատերազմի ժամանակներից ի վեր «քնած» ծովային ական, որը դանդաղորեն դիպչում է «Սլավյանկային» և պայթում նրա ձախ բորտի մոտ, ինչի հետևանքով սուզանավը խորտակվում է և ընկնում ծովի հատակին՝ 72 մետր խորության վրա, ջրից ազատ են մնում միայն մի քանի խցեր։ Պայթյունի հետևանքով զոհվում է անձնակազմի մի մասը, ինչպես նաև հրամանատար Յանիչարը։ Չեռնենկոն, Օռլովն ու նավաստի Մոլոդոյը հայտնվում են կիսով չափ ջրով լցված խցում, սակայն նրանց հաջողվում է սուզանավով տեղաշարժվելիս հասնել Իվան Մուրավյովի՝ ամենաքիչ տուժած հատվածամաս, որտեղ գտնվում են անձնակազմի մյուս ողջ մնացած անդամները։ Կենսունակության համար պայքարի սկզբունքների խախտմամբ Իվան Մուրավյովը որոշում է ներս թողնել երեք մարդու։ Դրա համար բացվում է ընդհատակյա դուռը, և խցիկը բավականին լցվում է ջրով, բայց թիմի ողջ մնացած անդամները վերամիավորվում են։
Սուզանավի անձնակազմի անդամները փնտրում են փրկվելու միջոց և որոշում են սուզանավի փրկարարական հանդերձանքով դուրս գալ տորպեդային սարքերի միջով։ Սակայն պարզվում է, որ ավագ միչման Կրաուզի անփութության պատճառով սարքին է միայն ԻԴԱ-59 մեկուսացնող շնչառական ապարատը։ Կրաուզը փորձում է ինքնասպան լինել, բայց ծառայակիցները նրան զինաթափում են։ Արդյունքում թիմը որոշում է վերև ուղարկել Չեռնենկոյին։ Նա պետք է որոշի «Սլավյանկայի» գտնվելու վայրը և դուրս գա ափ՝ տեղեկացնելով աղետի մասին։ Արդյունքում Չեռնենկոն հասնում է ափ և վազում դեպի քաղաք։
«Սլավյանկայի» անձնակազմի անդամներին ոչինչ չի մնում, քան սպասել փրկարարներին։ Արդյոք նրանք կժամանեն ժամանակին, թե ոչ, մնում է անհայտ, որովհետև ֆիլմը ունի բաց եզրափակում։
Արտաքին հղումներ
Կատեգորիա:Ռուսական դրամա ֆիլմեր Կատեգորիա:Ռուսերեն ֆիլմեր Կատեգորիա:2004 ֆիլմեր Կատեգորիա:Ֆիլմերի երաժշտություն ըստ Էնիո Մորիկոնեի Կատեգորիա:Ռուսական թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Ռուսական ֆիլմեր
Գագինո (այլ կիրառումներ)
Գագինո, կարող է վերաբերել՝
Իտալիկներ
Իտալիկներ, հնդեվրոպական ցեղերի խումբ Հին Իտալիայում։ Խոսել են իտալական լեզուներով։
Ձկնորս կատու
Ձկնորս կատու, կամ բծավոր կատու, կամ ձկնային կատու (Prionailurus viverrinus), արևելյան Ասիայում բնակվող վայրի կատու է, տարբերվում է նրանով, ձուկ է որսում և կարողանում է լավ լողալ։ Տեսակը ազգակից է հեոավոր արևելյան կատվին, սակայն տարբերվում է ավելի մեծ չափերով։
Իտալիկներ
Բաժանվել են երկու ճյուղի, ֆալիսկա-լատինական (ֆալիսկներ, լատիններ, ավգոններ) և ումբրա-օսկասաբելլական (սամնիտներ, սաբիններ)։ Գտնվել են հասարակական, տնտեսական և մշակութային զարգացման տարբեր աստիճանների վրա։ Զարգացման առավել բարձր մակարդակի վրա են եղել լատինները։ Ուսումնասիրողների մի մասը իտալիկներին համարում է եկվոր, սակայն նրանց ներթափանցման ուղիների և ժամանակի վերաբերյալ միասնական կարծիք չկա։ Իտալիայի պատմագիտության մեջ տիրապետում է իտալիկների բնիկ լինելու տեսակետը, նաև այն կարծիքը, որ իտալիկները Իտալիայում հաստատվել են հնդեվրոպական ցեղերի պատահական տեղափոխությունների հետևանքով (մ.թ.ա. II հազարամյակի սկզբին)։ «Իտալիկներ» անվանել են նաև Ապենինյան թերակղզում բնակվող բոլոր ցեղերին, որոնց մ.թ.ա. V - III դդ. նվաճել է Հռոմը։
Ձկնորս կատու
Հազվագյուտ հանդիպող կենդանի է, ընդգրկված է անհետացման եզրին գտնվող վայրի կենդանիների և բույսերի վերաբերյալ միջազգային կոնվեկցիայի հավելված II-ում։
Իտալիկներ
Մ.թ.ա. 90 - 88-ի դաշնակցային պատերազմից հետո իտալիկները ստացել են հռոմեական քաղաքացիության իրավունք։ Մ.թ.ա. I դարում նրանք ռոմանականացել են։
Կատեգորիա:Իտալացիներ Կատեգորիա:Իտալիայի պատմություն Կատեգորիա:Հնդեվրոպական ազգեր
Ձկնորս կատու
Բնութագիր
Կատուների մեծ մասի նման ձկնորս կատուների սև ականջների հետևում նույնպես կան խոշոր կլոր պտեր։ Այս բծերը ընդգծում են ականջների դիրքը, որոնք սեղմված են և ցուցադրում են կենդանու ագրեսվությունը։ Առջևի վերջույթի մատերի միջև կան թաղանթներ, որոնք խանգարում են եղունգները հետ քաշելուն, սակայն օգնում են ձուկ որսալիս։
Տարածվածություն
Ձկնորս կատուն բնակվում է Հարավարևելյան Ասիայի արևադարձային և մերձարևադարձային շրջաններում` Հնդկաստանի հարավում և արևելքում, Հնդկաչինում, Սումատրայում, Ցեյլոնում, Ճավա կղզոփւմ։ Ձկնորս կատուները հանդիպում են ջրամբարների մոտակայքում գտնվող անտառներում,  հիմականում ճահիճների, լճերի և դանդաղահոս գետերի շրջակայքում։
Բազմացում
Ձկնորս կատուները բազմանում են ամբողջ տարվա ընթացքում։ 63-ից 70 օր տևացող հղիությունից հետո ունենում են երկուսից երեք ձագ։ Նրանք սեռահասուն են դառնում 9 ամսական հասակում։ Գերության մեջ արուները օգնում են էգերին սերնդի նկատմամբ հոգ տանելիս, սակայն հայտնի չէ, թե ինչպես են նրանք վարվում բնության մեջ։
Սննդառություն
Ի տարբերություն կատվազգիների մեծամասնության ձկնորս կատուները լավ լողորդներ են։ Սնունդ պնտրելիս նրանք ոչ թե սպսում են ափի մոտ, որպեսզի ճշգգրիտ թռիչքով բռնեն որսին, այլ թափառում են ծանծաղուտներում խեցգետիններ, խխունջներ, գորտեր, կամ ջրային այլ օրգանիզմներ փնտրելով, կամ լողում են և սուզվում ձուկ որսալու համար։
Հիմնականում սնվում են ձկներով։ Որսի ժամանակ նստում է գետի ափին և սպասում մոտակայքով լողացող ձկան, որին հարվածում է ճանկեր ունեցող թաթով, երբեմն որս փնտրելիս այս կատուն սուզվում է մինչև ջրի հատակը:Նաև ուտում է գորտեր, օձեր, խխունջներ, թռչուններ, մանր կաթնասուններ և կենդանիների դիակներ։
Երբեմն ցամաքում որսում է մկներ, թռչուններ և միջատներ։ Բացառիկ դեպքում որսում է ավելի խոշոր` գառի չափ ունեցող կաթնասուններ։
Ալյաքչի (Ելիզավետպոլի գավառ)
Ալյաքչի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում է Շուշիից 33,5 կմ հարավ-արևմուտք՝ բարձրադիր վայրում՝ Հագարիի գետի ձախ վերնագավառում։ Գյուղը շրջապատված էր անտառներով։ Ըստ Ալիշանի Ալյաքչին հանդիսանում է հին Հայելյակ կամ Հալաքս գյուղը։ Նմանատիպ բնակավայր հանդիպում է նաև Հայաստանի և հարակից շրջանների տեղանունների բառարանում։ Համաձայն բառարանի, Հալաքսը գյուղ է Սյունիքում և հիշատակված է Տաթևի վանքի նոր հարկացուցակում՝ որպես Հայելյակ (Մեծ Հայքի Սյունիք աշխարհի Աղահեջք գավառում). Ըստ հին հարկացուցակի` Տաթևի վանքին տալիս էր 6 միավոր (դրամ) հարկ։ Համապատասխանում է նոր ժամանակների Հալաք գյուղին, Ելիգավետպոլի նահանգի Զանգեզուրի գավառում ։
Ձկնորս կատու
Վարքագիծ
Ձկնորս կատուները կռվարարի համբավ ունեն, սակայն խուսափում են մարդկանց հետ հանդիպելուց։ Նկարագրվում է դեպք, երբ ձկնորս կատուն ցրել է շների խումբ։ Գոյություն ունի առասպել, որի համաձայն ձկներս կատուն Սինգապուրում գողացել է չորս ամսական երեխայի, այնուամենայնիվ դա փաստագրված չէ։ Սակայն հետաքրքրության է արժանի այն փաստը, երբ գազանանոցում գտնվող ձկնորս կատվի խոշոր արուն դուրս է եկել իր վանդակից և մտնելով ընձառյուծի վանդակը սպանել նրան :.
Ալյաքչի (Ելիզավետպոլի գավառ)
Ալյաքչին 1986 թ.-ի դրությամբ մտնում էր Ադրբեջանի Լաչինի շրջանի կազմի մեջ ։
Ձկնորս կատու
Արտաքին հղումներ
Կատեգորիա:Հարավարևելյան Ասիայի կաթնասուններ Կատեգորիա:Արևելյան կատուներ
Ալյաքչի (Ելիզավետպոլի գավառ)
Ծանոթագրություններ
Կատեգորիա:Արևելյան Հայաստանի գյուղեր
Նիկոլսկայա Սլոբոդա (գյուղ, Նովոդուգինսկի շրջան)
Նիկոլսկայա Սլոբոդա (Никольская Слобода), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Վարդաշատ (այլ կիրառումներ)
Վարդաշատ եզրը կարող է վերաբերել․
Նիկոլսկայա Սլոբոդա (գյուղ, Նովոդուգինսկի շրջան)
Բնակչությունը 2007 թվականին գրանցված տվյալներով կազմում էր 18 մարդ։
Աուգուստինոպոլիս
Աուգուստինոպոլիս  (Augustinópolis), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 14 923 մարդ՝ 2006 թվականի տվյալներով։ Գրավում է 414,370 կմ2 տարածք։ Բնակչության խտությունը՝ 36,0 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
(67) Ասիա
(67) Ասիա (Asia), աստերոիդ աստերոիդների հիմնական գոտում։ Հայտնաբերվել է 1861 թվականի ապրիլի 17-ին Նորման Պոգսոնի կողմից Մադրասում ։
Միջին հեռավորությունը Արեգակից կազմում է 2,421475 ա. մ., առավելագույնը մոտենում է 1,9757 ա. մ. հեռավորության վրա և հեռանում 2,8673 ա. մ., իսկ Երկրի ուղեծրին Ասիա աստերոիդը նվազագույնը մոտենում է 0,9717 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1376,32 երկրային օրվա ընթացքում, իր ուղեծրով շարժվելով միջինում 0,261568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։ Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
*Անվանման բացատրությունը Փոքր մոլորակների կենտրոնի կայքում
Ասիա
Ասիա Ասիա Ասիա
Գալեևկա (այլ կիրառումներ)
Գալեևկա, կարող է վերաբերել՝
Թիֆլիսի քաղաքագլուխները (գիրք)
«Թիֆլիսի քաղաքագլուխներ» (Mayors of Tiflis, Мэры Тифлиса), Հայկական ճարտարապետությունն ուսումնասիրող կազմակերպության կողմից 2003 թվականին հրատարակված «ՀՃՈՒ գիտական ուսումնասիրություններ» շարքի թվով 5-րդ գիրքը (Գիրք Ե)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Հարավային Կովկասի գլխավոր քաղաքներից մեկի՝ Թիֆլիսի քաղաքագլուխների (քաղաքապետների) պատմությունը, ինչպես նաև այդ համատեքստում Թիֆլիս (Թբիլիսի) քաղաքի պատմության առանցքային դրվագներ։ Գրքում շարադրված է մինչև 1917 թվականը շուրջ 800 տարիների ընթացքում Թբիլիսիում պաշտոնավարած 47 քաղաքագլուխների կենսագրական և նրանց պաշտոնավարության շրջանը լուսաբանող նյութեր։ Ներկայացված են նաև քաղաքի կառավարմանը, քաղաքային խորհրդին առնչվող տեղեկություններ։ Գրքում ներկայացված են նաև բովանդակությանն առնչվող արժեքավոր լուսանկարներ ։
«Թիֆլիսի քաղաքագլուխներ» գիրքը հրատարակվել է Հայաստանի գիտությունների ազգային ակադեմիայի Պատմության ինստիտուտի գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակմանը նպաստել են Ռազմիկ և Վիոլետ Թադևսոյանները ։
«Թիֆլիսի քաղաքագլուխներ» գրքի հրատարակումը Վրաստանի իշխանությունների և վրացական որոշ շրջանակների կողմից արժանացել է քննադատության ։ 2003 թվականին գրքի շնորհանդեսի ժամանակ Հայաստանում Վրաստանի դեսպանության մշակույթի գծով կցորդ Նինո Ափցիաուրին ելույթի թույլտվություն է խնդրել և հայտնել, որ «Հայոսը և Քարթլոսը եղբայրներ են եղել, ինչպե՞ս կարելի է նման բան գրել» ։
Ծանոթագրություններ
Կատեգորիա:ՀՃՈՒ գիտական ուսումնասիրություններ (գրքաշար) Կատեգորիա:Թբիլիսիի պատմություն Կատեգորիա:Հայերեն գրքեր Կատեգորիա:Անգլերեն գրքեր Կատեգորիա:Թբիլիսիի քաղաքապետներ Կատեգորիա:Գրքեր Հայաստանի պատմության մասին Կատեգորիա:2003 գրքեր Կատեգորիա:Հայ-վրացական հարաբերություններ
Էլենիո Էռերա
Էլենիո Էռերա Գավիլան (Helenio Herrera Gavilán, ), արգենտինական ծագմամբ ֆրանսիացի նախկին ֆուտբոլիստ և մարզիչ, ով հանդես է եկել մի շարք ֆրանսիական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են իսպանական Բարսելոնան, Ատլետիկո Մադրիդը, Մալագան, իտալական Ինտերը, Ռոման, ինչպես նաև Իտալիայի ազգային հավաքականը։ Համարվում «կատենաչչո» տակտիկական սխեմայի հիմնադիրը, վերջինիս հիմքում ընկած է խաղ, որը հիմնված է ավելի շատ պաշտպանական գործողություններ իրականացնելու համար։ Էլենիոն համարվում է ֆուտբոլի պատմության մեջ աշխարհի մեծագույն մարզիչներից մեկը, ըստ Football Pantheon-ի գրավել է երկրորդ տեղը բոլոր ժամանակների և ազգերի լավագույն մարզիչների շարքում ։
Կենսագրություն
Էռերան մահացել է Վենետիկում և հուղարկավորվել է Սան Միկելե կղզում ։
Առնե (եպիսկոպոսական թեմ)
Առնե, եպիսկոպոսական թեմ, հիշատակվում է 1653 թվականին գրված նեստորական եպիսկոպոսությունների ցուցակում։ Մարկվարտը Առնեն նույնացնում է Պարսկահայքի Առնե գավառի հետ ։
Ծանոթագրություններ
Կատեգորիա:Եպիսկոպոսական թեմեր
Գավրիլկովո (այլ կիրառումներ)
Գավրիլկովո, կարող է վերաբերել՝
Նովի Վոլչինեց
Նովի Վոլչինեց (Новий Вовчинець), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Նովի Վոլչինեց գյուղում բնակվում էր 330 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Գլիբոկայայի շրջանի բնակավայրեր Կատեգորիա:Ուկրաինայի գյուղեր
Բուրերի պատերազմի հուշահամալիր (Մոնրեալ)
Բուրերի պատերազմի հուշահամալիր (The Boer War Memorial), քանդակագործ Ջորջ Ու. Հիլի քանդակած հուշարձանը Կանադայի Քվեբեկ նահանգի Մոնրեալ քաղաքի Դորչեսթեր հրապարակում։
Պատմություն
Ջորջ Ու. Հիլի (1862-1934) քանդակած Բուրերի պատերազմի հուշահամալիրը 1907 թվականի մայիսի 24-ին բացվել է Դոմինիոնի հրապարակում (այժմ հայտնի է որպես Դորչեսթեր հրապարակ)։ Հուշահամալիրը նվիրված է այն մոնրեալցիներին, որոնք բրիտանացիների հետ պայքարեցին Բուրերի պատերազմում։ Նվիրվածության մասին այս հայտարարությունը ճիշտ չէ։ Հուշարձանի վրայի գրությունն ասում է. «Ի երախտագիտություն Լորդ Ստրատոնայի ցուցաբերած հայրենասիրության և հասարակական ոգու՝ Հարավային Աֆրիկայում ծառայելու համար հեծելազորը վերազինելու համար»։ Հուշարձանի հակառակ կողմում նշվում է` «Ի հիշատակ այն հերոս կանադացիների և նրանց ընկերների նվիրվածության, որոնք ընկան Հարավային Աֆրիկայի պատերազմում»։ Մոնրեալցիների համար հիշատակում չկա։
Սա Մոնրեալի միակ ձիարձանն է, և, որպես կանոն, հեծված չէ, այլ սանձված է։ Բուրերի պատերազմի հուշահամալիրը կանգնած է դեպի հյուսիս և նայում է դեպի Մոն Ռուայալի խաչը, որը հրապարակում տեսանելի էր մինչև 1929 թվականը։ Հուշարձանի պատվանդանին, պղնձի խորաքանդակներ են և յուրաքանչյուր ճակատամարտի անունը։ 2014 թվականին հուշարձանը կանգնած էր դեպի հարավ-արևելք։ Դորչեսթեր հրապարակը վերականգնվել է, սակայն Place du Canada-ն (ներառում է Մոնրեալի առաջին համաշխարհային պատերազմի անհայտ զինվորի հուշարձանը) դեռևս պարսպապատված էր։
Բուրերի պատերազմը Քվեբեկյան հասարակությունում համակրանք չէր վայելում և դիտվում է որպես կայսերական պատերազմ։ Կանադայի վարչապետ Ուիլֆրիդ Լորեն դեմ էր պատերազմին, սակայն, վերջ ի վերջո, զիջում է զինված ուժերի և զինվորական ծառայության զորակոչի առաջարկին։
Պատերազմից երկու տասնամյակ անց կանադացիները փետրվարի 27-ին հավաքվեցին (Կանադայում հայտնի է որպես «Պարդեբերգի օր») Հարավային Աֆրիկյան պատերազմի հուշահամալիրի շուրջ` աղոթելու և մեծարելու վետերաններին։ Դա շարունակվեց մինչև Առաջին համաշխարհային պատերազմի ավարտը, երբ նոյեմբերի 11-ը դարձավ զինադադարի օր (հետագայում կոչվեց Հիշատակի օր) ։
Հրապարակում գտնվող չորս հիմնական հուշարձանները` Ռոբերտ Բյոռնսի հուշահամալիրը, Ուիլֆրիդ Լորեի հուշարձանը և Վիկտորյա թագուհու ադամանդե հոբելյանի ցայտաղբյուրը կազմում են հինգ հավասարակողմ խաչ՝ դեպի Դոմինիոն հրապարակի շենք նայող տաղավարով։
2009 թվականի հուլիսի 8-ին իրականացվեց 23 միլիոն դոլար արժողությամբ նախագիծ՝ վերականգնելու Բուրերի պատերազմի հուշահամալիրի շուրջ գտնվող Դորչեսթեր հրապարակը և Place du Canada-ն ։
Նիկոլսկի (քաղաքատիպ ավան, Պոդորոժսկի շրջան)
Նիկոլսկի (Никольский), քաղաքատիպ ավան Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 2989 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Լենինգրադի մարզի Պոդորոժսկի շրջանի բնակավայրեր
Առաքելոց բլուր
Առաքելոց բլուր, բլուր Հայկական լեռնաշխարհում, Հայկական Տավրոս լեռնահամակարգում՝ Վանա լճի ափին։ Առաքելոց բլուրը հնում մտնում էր Աղնձիք աշխարհի մեջ, գտնվելով նրա արևելյան սահմանագծին ։
Ծանոթագրություններ
Կատեգորիա:Հայկական լեռնաշխարհ Կատեգորիա:Բլուրներ այբբենական կարգով Կատեգորիա:Թուրքիայի աշխարհագրություն
Սյուլին
Սյուլին (Seulline), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 1314 մարդ, բնակչության խտությունը` 41.49 մարդ/կմ²։ Բնակավայրը զբաղեցնում է 31.67 կմ² տարածք։
Բնակավայրը ստեղծվել է 2016 թվականի հունվարին` Սեն Ժորժ դ'Օնե և Կուլվեն համայնքների միավորման արդյունքում։ 2017 թվականի հունվարի 1-ին համայնքին է միացվել նաև Լա Բին համայնքը։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2016 թվականին հիմնադրված բնակավայրեր
Չալիկ շուն, որ վազում ես ծովի եզրով
«Չալիկ շուն, որ վազում ես ծովի եզրով», Չինգիզ Այթմատովի վիպակը, որը պատմում է նիվխերի կյանքի մասին Օխոտի ծովի ափին։
Սյուժե
Կիրիսկ անունով տղան առաջին անգամ ծով է դուրս գալիս տոհմի ավագ Օրգանի, իր հոր՝ Էմրայինի և հոր զարմիկի՝ Միլգունի հետ։ Տղայի համար սա ձեռնադրության ծես է։ Որսորդները հաջողությամբ հասնում են ներպի ծվարատեղը և սպանում նրանցից մեկին։ Բայց գիշերելու համար հարևան կղզի գնալիս փոթորիկ է սկսվում։ Ոչ ոք չի զոհվում, բայց նրանք կորցնում են ճանապարհը և սկսում են նավարկել անհայտ ուղղությամբ։ Խմելու ջուրը սկսում է սպառվել, և տղային գոյատևելու հնարավորություն տալու համար բոլորը որոշում են համարձակ քայլ կատարել՝ իջեցնել ծով։ Տղան ուժասպառ լողում է դեպի ափ՝ հեռվից տեսնելով Չալիկ շան ժայռը, որի կողքին գտնվում է իր հայրենի գյուղը, և որը որսորդների համար ծառայում է որպես ուղեցույց։ Կիրիսկը փրկվում է։
Իրականում սյուժեն ծավալվում է Օվկիանոսի աղի ջրի և քաղցրահամ ջրի տակառի միջև։ Դրանց միջև է մարդկանց մասին ողջ սյուժեն՝ ինչը գերադասել՝ գոյության համար պայքարի օրենքը՝ մրցակցություն, ուժեղ կենդանու հաղթանակ, թե սիրո, զոհաբերության, իմաստության օրենք։ Եվ նույնիսկ բառերի լեզուն անհրաժեշտ չէ, բայց շարժումների լեզուն ամեն ինչ կասի՝ ով դուրս կնետվի տախտակամածից, ում կհասնի նավակը և ում՝ մահ։
Արտաքին հղումներ
Կատեգորիա:Չինգիզ Այթմատովի ստեղծագործություններ
Ամայա Պերես Օրոսկո
Ամայա Պերես Օրոսկո, իսպանացիա տնտեսագետ և ֆեմինիստ է։ Մանսագիտացել է ֆեմինիստական տնտեսագիտության և կայուն ապրելակերպ ի տնտեսական տեսության մեջ։
Կյանք և գործունեություն
Սովորել է տնտեսագիտություն Մադրիդ ի Չարլզ Երրորդ ի համալսարանում, որտեղ կենտրոնացել է ֆեմինիստական և բնապահպանական տնտեսագիտության վրա ։ Այնուհետև, Մադրիդի Կոմպլուտենսեի համալսարանում ստացել է միջազգային և զարգացման տնտեսագիտության դոկտորի կոչում։ Դոկտրոական թեզի թեման էր՝ ուշադրությունը ֆեմինիստական տնտեսագիտության տեսանկյունից ։ Այն վերնագրված էր՝ տնտեսագիտության վերաբերյալ ֆեմինիստական տեսակետներ։ Խնամքի դեպքը ։
Մադրիդի Կոմպլուտեսնսեի համալսարանում իր թեկնածությունը ստանալուց հետո, Պերես Օրոսկոն դարձավ կիրառական տնտեսագիտության դասախոս ։ Աշխատել է նաև խնամքի ինտենսիվ կազմակերպության աշխատաշուկաներում ՄԱԿ–ի կանանց առաջխաղացման միջազգային և հետազոտական ուսուցման ինստիտուտի հետ՝ հրատարակելով աշխատություններ ՄԱԿ–ի համար այնպիսի թեմաներով, ինչպիսիք են համաշխարհային խնամքի շղթաներ ը ։
Նրա ակադեմիական աշխատանքը հիմնականում կենտրոնանում է կայուն կյանքի, շուկայագիտության, և ֆեմինիստական տնտեսական տեսության վրա ։ 2014 թվականին, հրատարակեց Տնտեսության ֆեմինիստական դիվերսիան, որտեղ պնդում է աշխատաշուկաների վերաիմաստավորման և վերակառուցման համար՝ առաջնահերթություն տալով մարդկանց կյանքի կայունությանը ։ Այս ծրագրի հիմնական մասը կլինի վճարել աշխատողներին աշխատանքի այն տեսակների համար, ինչպիսիք են սննդի պատրաստումը և երեխաների խնամքը, բայց որոնք շատ հաճախ չեն վարձատրվում ժամանակակից աշխատաշուկաներում ։ Տնտեսության ֆեմինիստական դիվերսիան նաև ֆեմինիստական տնտեսագիտության գործ էր, քանի որ աշխատանիք այս չվարձատրվող, բայց հիմնական կատոգորիաները անհամաչափորեն կատարում են կանայք ամբողջ աշխարհում ։
Հղումներ
Կատեգորիա:Ապրող անձինք Կատեգորիա:Իսպանացի տնտեսագետներ Կատեգորիա:Իսպանացի կին տնտեսագետներ Կատեգորիա:Իսպանացի ֆեմինիստ գրողներ Կատեգորիա:Իսպանացի ֆեմինիստներ Կատեգորիա:Իսպանացի ոչ գեղարվեստական գրողներ Կատեգորիա:Իսպանացի կին գրողներ Կատեգորիա:21-րդ դարի ոչ գեղարվեստական գրողներ Կատեգորիա:Մադրիդի Կոմպլուտենսե համալսարանի շրջանավարտներ
Բրունո Կրայսկի
Բրունո Կրայսկի (Bruno Kreisky, ), ավստրիացի իրավաբան և սոցիալ-դեմոկրատ քաղաքական գործիչ։
1953-1959 թվականներին եղել է Ավստրիայի արտաքին գործերի նախարարության պետական քարտուղար, 1959-1966 թվականներին՝ արտաքին գործերի նախարար, 1970 թվականի ապրիլից՝ Ավստրիայի դկանցլերաշնային (կառավարության ղեկավար)։ 1967 թվականից Ավստրիայի սոցիալիստական կուսակցության նախագահ։
Ծանոթագրություններ
Կատեգորիա:Ավստրիայի պետական գործիչներ Կատեգորիա:Վիեննայի համալսարանի շրջանավարտներ Կատեգորիա:Ավստրիայի արտաքին գործերի նախարարներ Կատեգորիա:Ավստրիացի դիվանագետներ Կատեգորիա:Ավստրիայի քաղաքական գործիչներ Կատեգորիա:Ավստրիացի իրավաբաններ
Ենգոյան
Ենգոյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Գավրիլովո (այլ կիրառումներ)
Գավրիլովո, կարող է վերաբերել՝
Էֆիմերտե
Էփիմերտե՝ օրագիր
Հնում պետական, քաղաքական ու ռազմական գործիչների օրագրերը։ Եգիպտոսում և Հին Հունաստանում Էփիմերտեներում նշում էին ամենօրյա տեղեկություններ, հաշվետվություններ։ Հայտնի են Ալեքսանդր Մակեդոնացու Էփրիմերտեները։
Էփրիմերտե՝ Աստղագուշակության գիրք
Աստղագիտական հատուկ տվյալներ պարունակող աղյուսակներ և հին օրացույցներ։
Հետագա զարգացումները
Հետագայում Էփրիմերտեներում մեծ տեղ են հատկացվել գուշակումներին, երազահանությանը, գրբացությանը, ժողովրդական բժշկությանը, փիլիսոփայական դատողություններին։ Առաջին աստղագիտական Էփրիմերտեն, կազմված 30 տարվա համար, լույս է տեսել 1476 թ., Նյուրնբերգում։ Հետագայում հրատարակվել են Էփրիմերտեներ 100 տարվա համար։